Dell

Dell Inc. on yhdysvaltalainen tietokoneita ja oheislaitteita valmistava yritys, jonka Michael Dell perusti vuonna 1984. Sen päämaja sijaitsee Round Rockin kaupungissa, Texasin osavaltiossa. Dell tuotekehittää, valmistaa ja markkinoi laaja-alaisesti henkilökohtaisia tietokoneita, palvelimia, tallennuslaitteita, tietoliikennekytkimiä, televisioita, tulostimia, kämmentietokoneita, ohjelmistoja, oheislaitteita ym.

Dell on yksi maailman suurimmista teknologiaa tuottavista yhtiöistä, työllistäen vuonna 2013 yli 108 800 ihmistä maailmanlaajuisesti. Fortune 500 -listan mukaan Dell on 28. suurin yhdysvaltalainen yritys liikevaihdoltaan. Vuonna 2006 Fortune-lehti sijoitti Dellin kahdeksanneksi sen vuosittaisessa listassa Yhdysvaltain arvostetuimmista yhtiöistä. 

Dell on laajentanut toimintaansa datakeskuksiin, mutta noin 60 prosenttia sen liikevaihdosta tulee henkilökohtaisista tietokoneista.

Historia 
Vuonna 2011 Dell osti verkkolaitevalmistaja Force 10 Networksin.

Vuonna 2012 Dell ilmoitti ostavansa ohjelmistoyhtiö Quest Softwaren.

Vuonna 2015 yhtiö teki sopimuksen EMC Corporationin ostamisesta 67 miljardin dollarin hinnalla.
Yrityksellä oli suuri osuus VMWaresta, jonka määräävä osuus oli EMC:n hallussa. Dellin yritysjärjestelyn seurauksena VMWaresta on tullut jälleen itsenäinen yhtiö.

Lähteet

Aiheesta muualla 

 Dellin kansainväliset sivut
 Dellin suomalaiset sivut

Laitteistovalmistajat
Yhdysvaltalaiset pörssiyhtiöt
Yhdysvaltalaiset tietotekniikkayhtiöt
Tietotekniikan tuotemerkit